NaiveNeuron/SloPal huggingface dataset:
Mazurek, Milan, poslanec NR SR (2018-02-14):
Ďakujem za slovo. Ono hospodáriť na dlh je naozaj veľmi jednoduché a zadlžovať ďalšie a ďalšie generácie našich potomkov neúmernými dlhmi len preto, že vláda nebola schopná prijať vyrovnaný štátny rozpočet alebo skôr nechcela, nechcela nejakým spôsobom ukrátiť svoje rozkrádanie štátu, svoje privatizačné kauzy a všetky ostatné korupčné škandály, je naozaj nezodpovedné. Neviem si predstaviť niekoho, kto by mal mať výhrady voči tejto novele Ústavy Slovenskej republiky, pretože vláda, ktorá sa rozhodne prijať zodpovednosť za riadenie štátu a za osudy skoro 6 mil. ľudí na Slovensku, musí prijať aj zodpovednosť za to, aby týchto ľudí nezadlžovala do budúcnosti, a dnes už je ten dlh, ako spomínal kolega Milan Uhrík, neuveriteľný, viac než 44 mld. a tá prognóza predpokladá neustále navyšovanie a navyšovanie. A každý, každý aj najmenej vzdelaný občan vie, že neustále zadlžovanie donekonečna nepovedie k ničomu inému, než ku konečnému krachu, čo bude mať katastrofálne následky úplne pre všetkých. A myslím si, že je nanajvýš nespravodlivé, ak ľudia a tvrdo pracujúci občania, ktorí sa snažia, platia štátu dane a vytvárajú hodnoty, budú musieť pykať za chyby a nezodpovednosť skorumpovaných politikov, ktorých dokonca v mnohých prípadoch ani len nevolili a ktorí si z riadenia štátu urobili výnosný biznis, kupujú si luxusné vily niekde na Floride alebo v Chorvátsku, alebo na nejakých ostrovoch a smejú sa ľuďom do očí. Jednoducho prijať vyrovnaný štátny rozpočet musí byť povinnosťou každej jednej vlády, ak sa chce k riadeniu štátu postaviť zodpovedne. A som si istý, že keby sa tie 3 mld. eur, čo je predpoklad toho, koľko sa ročne na Slovensku rozkradne nezodpovednými a skorumpovanými politikmi, nerozkrádalo, tak by v štátnom rozpočte bol dostatok prostriedkov na to, aby sme ten vyrovnaný štátny rozpočet prijali aj bez nejakých väčších a nebezpečnejších opatrení.
Figeľ, Ján, podpredseda NR SR (2015-02-18):
Nech sa páči, Alojz Hlina.
Blanár, Juraj, poslanec NR SR (2018-09-20):
Pani poslankyňa, zjednodušene povedané, je to opäť pokus o zavedenie Zajacových dvadsaťkorunáčok, lebo ako vieme všetci, pán exminister Zajac je vaším poradcom a určite to veľmi privíta. Ja sa pýtam veľmi jednoducho, prečo nemôžu tí lekári objednávať bez toho, aby im ľudia platili tých 10 eur? Prečo zrazu to budú vedieť objednávať, keď im ľudia zaplatia 10 eur, a keď im nezaplatia, to nevedia? Je to nič iné, len vytváranie dvoch kategórií ľudí, ktorí počas ordinačných hodín majú dostať zdravotné ošetrenie, ktoré si platia zo zdravotných poisťovní. Čiže toto je len snaha opäť, nič iné len zaviesť poplatky na ľuďoch. To je absolútne mimo toho, čo sa snažíme v zdravotníctve, a vy to veľmi dobre viete, zavádzanie e-zdravia, e-kariet, e-predpisov a e-objednávania. A nemáte pravdu, pani poslankyňa, že nejaké prieskumy hovoria, áno, ja mám prieskumy relevantné, ktoré hovoria o tom, že 92 % ľudí chcú bezplatné elektronické objednávanie, bezplatné elektronické objednávanie, nie, aby za to platili. A na tomto všetkom sa už pracuje a je to súčasťou aj doplnkových ordinačných hodín, pani poslankyňa. Nie je to tak, ako to vy hovoríte. Ten váš návrh vôbec nerieši bezplatné elektronické objednávanie. Pretože vy len chcete od ľudí vytiahnuť 10 eur a dokonca ste stanovili tých 10 eur tak, že budú prospešné pre lekára aj pre pacienta. Ja sa pýtam, ako budú pre pacienta prospešné. Prečo ten lekár nevie objednať toho pacienta bez toho, aby dostal 10 eur? Však nech to urobí. Toto je naša snaha, tam by sme sa mali spoločne všetci spojiť, pani poslankyňa, aby lekári objednávali bezplatne svojich pacientov a platil to štát, presnejšie zdravotné poisťovne, a organizoval to NCZI, tento... (Prerušenie vystúpenia časomerom.)
Jarjabek, Dušan, poslanec NR SR (2013-06-26):
Ďakujem pekne za slovo, pani predsedajúca. Ja sa tiež chcem veľmi poďakovať pánovi poslancovi Čížovi, aj vôbec za túto debatu, ktorá vznikla. Ubezpečujem vás, že sa cítim veľmi komfortne, ako som sa už dlho necítil, keď môžem takýmto spôsobom debatovať, a hlavne preto sa cítim komfortne, lebo človek vidí, že tu existuje vôľa. Ja reagujúc na pána poslanca Číža, lebo to z toho vyplýva, a musím súhlasiť aj, aj s pánom poslancom Poliačikom, aj s pánom poslancom Sulíkom, z toho vidieť, že tá vôľa po nejakej zmene alebo vôľa po tom, aby sa tá debata a rozprava, ktorá často odchádza mimo, dostala späť. Proste jednoducho tu je, myslím si, že cesta. Cesta by bola, keby tí kompetentní, ktorí majú do tohto čo hovoriť a zo všetkých strán bez ohľadu na to, či je to koalícia, alebo opozícia, sa stretli, ale za zavretými dvermi, páni, tam na tej druhej strane, a normálne programovo si o týchto veciach povedať. Lebo akonáhle, pred kamerami je nejaký iný vzduch a iná atmosféra a človek sa možno bez ohľadu na to, či je to opozícia, alebo koalícia, neubráni tomu, aby rozprával inak ako vtedy, keď tie kamery nesvietia, povedzme si úprimne. Ja naozaj som presvedčený, že pokiaľ sa všetci dohodneme na tom, že tie debaty treba trošku odpolitizovať. Myslím si, že na tomto keby sme sa všetci dohodli, tak ako v tej chvíli sme vyhrali, aj v tomto parlamente by sme sa cítili trošku lepšie. Tá profesionalizácia je veľmi podstatná a je podstatná smerom od výborov k parlamentu. Čiže viacej rozpravy v tomto smere smerom od výborov. Ďakujem za pozornosť.
Paška, Pavol, predseda NR SR (2013-03-26):
Pán poslanec Hraško.
Kadúc, Miroslav, poslanec NR SR (2015-01-28):
Ďakujem veľmi pekne. Ja hlavne na pani poslankyňu Vaľovú. Práve ma tu kolega Kaník informoval o tom, že vlastne SMER má podpísané s odbormi už dve volebné obdobia zmluvu o spolupráci. Takže to je možno na dokreslenie celej situácie, ale to nespochybňujem. A nespochybňujem ani právo na štrajk alebo na akýkoľvek protest. Skutočne, ak vláda alebo ten, kto spravuje štát, nedáva ľuďom dostatočné životné podmienky na to, aby mohli normálne fungovať, štrajk je na mieste. Ale tento štrajk, ktorý bol, alebo ten protest, by bol vhodný iba pre to, alebo len vtedy, ak by bol, ak by mal tú spôsobilosť niečo zmeniť. Lenže tu bolo všetkým jasné a hlavne poslancom SMER-u, že ten zákon, že veto prezidenta prelomia. Veď to bolo úplne zreteľné. Oni ten zákon prijali, majú osemdesiattri poslancov a majú na to, majú dostatočnú kapacitu, aby prelomili veto prezidenta. A musel tu byť nejaký protest. To je to, čo hovorím. A naozaj, vážil som slová. Rozmýšľal som nad tým, či to poviem, ale toto treba proste povedať. Toto nie je korektné. A ja len dúfam, že neklamete aj tých ľudí v odboroch. Fakt dúfam.
Laššáková, Jana, podpredsedníčka NR SR (2015-10-07):
Pán poslanec Jarjabek.
Blaha, Ľuboš, podpredseda NR SR (2023-12-12):
Pán poslanec, toto sú absolútne absurdné veci, čo stvárate, viete dobre, že procedurálny návrh takto nemôže znieť, takže ešte raz... Pán poslanec Marián Viskupič bude reagovať na faktické poznámky, nech sa páči.
Tomáš, Erik, poslanec NR SR (2021-06-30):
Matúš, dobre si urobil, že si prečítal fragmenty rozhovoru s pánom Zurianom, bývalým šéfom NAKY, v tomto pléne, pretože aj tento rozhovor je naozaj veľmi vážny a ja pevne verím, že pokiaľ na Slovensku naozaj platí, že padni, komu padni a polícia má rozviazané ruky, tak na základe tohto rozhovoru musí polícia okamžite začať konať a preveriť dve veci. Prvá, to sú tie podozrenia z trestných činov súčasných vládnych predstaviteľov, konkrétne pána Mikulca, ale pán Zurian hovorí o viacerých vládnych predstaviteľoch. A tá druhá, že aj ten rozhovor potvrdzuje podozrenia z existencie organizovanej skupiny v polícii, takže myslím si, že je to ďalší podnet aj pre Inšpekciu ministerstva vnútra.
Procházka, Radoslav, poslanec NR SR (2012-06-22):
Pán predseda, ja sa vám ospravedlňujem, ale vy ste nás tak isto nešetrili. Takže to, prosím vás, zoberte športovo. Podľa § 35 ods. 6 zákona o rokovacom poriadku je otvorená rozprava, ja sa do nej hlásim. Ďakujem. (Hlasy v pléne.) Môžem to citovať?
Martvoň, Anton, poslanec NR SR (2015-04-24):
Ďakujem pekne. Pani podpredsedníčka, viete, ja si vás vážim, ste osoba, ktorá sa snaží aj v regióne pomáhať, ale poviem to takto. Nie je šťastné, keď práve vy spomínate biznisy so SNS alebo niekoho obviňujete, že niekto niečo mal so SNS. Musím vám, žiaľbohu, pripomenúť, že skúste sa pozrieť do svojich radov, na vášho asistenta pána Kuriaka, ktorý mal biznisy a mal prenajatú ešte aj mestskú chatu od bývalého poslanca SNS a primátora Tvrdošína pána Šašku, ktorý v tom čase, keď s ním váš asistent robil biznisy alebo mal biznisy, bol poslancom za SNS. Celá Orava o tom vie, celý Tvrdošín. To, že nakoniec sa nepohodli, čo musím korektne povedať, že sa nakoniec nepohodli kvôli nejakým veciam a potom pán Kuriak kandidoval proti nemu v posledných komunálnych voľbách, je už druhá vec. Ale spomínať a obviňovať niekoho z SNS-ky a biznisu s SNS. Pochopím to, keď to povie tu Štefan Kuffa, keď sa postaví. Ale, žiaľbohu, pri vás to nepatrí, keď máte pri sebe asistenta, ktorý robil sám biznisy s poslancom a primátorom za SNS pánom Šaškom z Tvrdošína. Konkrétne bola to mestská chata v Oraviciach a ešte ďalšie veci v meste Tvrdošín, ktoré mal prenajaté priamo od pána Šaška.
Kollár, Boris, predseda NR SR (2022-03-16):
Ďakujem. Teraz vystúpi pán poslanec Erik Tomáš, bude reagovať. Nech sa páči.
Kresák, Peter, poslanec NR SR (2016-12-01):
Ďakujem pekne. Tentokrát iba budem veľmi stručný. Ja iba musím proste reagovať na jedno konštatovanie z toho príspevku kolegu Klusa, kde povedal, že v prípade prezidentských volieb existuje istý problém s tým, že aký počet, alebo teda, že kto vlastne, väčšina z koho sa žiada na zvolenie, či to je všetkých, alebo čo sa iba zúčastnili tej voľby. Tu chcem iba povedať, musím to povedať, tu neexistuje problém, keď si každý prečíta prvú vetu toho článku 101 ods. 4 a vlastne okrem kolegu Procházku v minulosti to nikto nespochybnil a ja teda ako jeden z predkladateľov tejto novely aj spolu s ďalšími, ktorí sa na tom podieľali, vieme, čo sme chceli povedať, vieme, ako sme to povedali, proste zvolený je kandidát, ktorý získa nadpolovičnú väčšinu platných hlasov oprávnených voličov. Oprávnený volič je volič, ktorý je oprávnený sa zúčastniť voľby, nie ten, ktorý sa na nej zúčastnil. Takže nevnášajme, prosím, ďalšie pochybnosti do tejto spoločnosti hľadaním fiktívnych problémov, minimálne v prípade napríklad tej prezidentskej voľby. Ďakujem pekne.
Budaj, Ján, poslanec NR SR (2017-06-14):
Ďakujem. No, pán Krajniak povedal, trochu sa povozil na Alexandrovi Dubčekovi, pripomenul Goliana, aby napokon celkom zmierlivo súhlasil, že veď nech aj vláda teda udeľuje tento nový Rad práce Alexandra Dubčeka. A to isté hovorím aj ja. Nech udeľuje a je to, je to vaša panská vôľa. Ale tá otázka je oprávnená a znovu ju opakujem: Ktorý Alexander Dubček to je? Ten nehodnoverný, ktorého sochu ste pomohli osadiť – strana SMER – na námestí, ktoré nie je námestím, ale parkoviskom, ktoré, teda socha sa naozaj na Alexandra Dubčeka veľmi zdarilo nepodobá. Ako keby aj vy ste si vykreslili Dubčeka, ktorý nemá nič s normalizáciou ani s okupáciou. Taký Dubček nie je. Ak sa, jednou rukou chcete udeľovať cenu, nemôžte zaprieť Dubčeka, prenasledovaného disidenta normalizačného režimu, ktorý bol mužom 21. augusta a stal sa mužom 21., aj 21. júla, kedy sovietske vojská museli z Československa odísť. Prihláste sa ku skutočnému Dubčekovi. Nie k tomu nehodnovernému, umelo vytvorenému na politické a stranícke účely.
Mičovský, Ján, poslanec NR SR (2015-09-29):
Ďakujem za slovo. Stotožňujem sa, pán poslanec Kadúc, s tvojimi videniami tohto návrhu, možno okrem tej poznámky, ktorá zaznela akosi nad rámec, že teda si presvedčený, že SMER nám tu bude aj v budúcom volebnom období vládnuť. Ja osobne nezdieľam toto presvedčenie, aj keď chápem, že matematika ťa k tomuto navádza. Ale k tej podstate. Chcem zdôrazniť tvoju výhradu, ktorá naozaj je z hľadiska nie interného fungovania Národnej rady, ale z hľadiska externých možností poslanca zásadná. A to je otázka poslaneckého prieskumu. Neraz sme sa snažili my opoziční poslanci ísť na poslanecký prieskum a plniť to, čo nám ukladá mandát. Nikdy, aspoň v rámci nášho výboru, sa nestalo, aby sme dostali takéto poverenie. A ja tu opäť čítam v § 63a, že teda poslanec tam môže ísť aj sám, nemusia to byť najmenej traja, ale musí im to schváliť výbor, čo teda považujem len za opakovanie doterajšieho stavu, že opozičný poslanec oficiálne na poslanecký prieskum podľa tohto znenia rokovacieho poriadku opäť nepôjde. Ďakujem.
Cigániková, Jana, poslankyňa NR SR (2018-02-15):
Aha, už, už, áno. Ďakujem pekne. Nebude ani doplňujúca, skôr podľa mojich informácií ide teda o tú hornú časť veží, ale chcem veľmi pekne poďakovať za veľmi podrobné vysvetlenie k tejto otázke. To je všetko, ďakujem. (Reakcia ministra: „Ďakujem pekne.“ )
Vašečka, Richard, poslanec NR SR (2012-10-18):
Ďakujem, pani predsedajúca. Celkom ma potešilo, že pán minister až dvakrát spomenul moje meno, pretože som relatívne neznámy poslanec. Som zvedavý, že čím som ho zaujal, keď som hovoril, myslím si, veci, ktoré rozprávajú aj ostatní. V žiadnom prípade nemám nejaký špeciálny obdiv voči pánu Orbánovi alebo Maďarsku. Uvádzal som to ako príklad čerstvý, kde sa urobilo takéto opatrenie. Nepoznám podobu maďarského zákona, takže nemôžem ani nejako ním veľmi argumentovať. Mňa skôr zaujalo to, že je tu napísané, že cieľom vlády je, aby ľudia, ktorí sú v núdzi, svoje peniaze nehádzali do hracích automatov. Predpokladám, že s týmto sa stotožní aj naša vláda, inak sú Fico a Kažimír horší ako Orbán, hej. V tom prípade to spokojne podpíšem v tejto veci. Ale ja vás neobviňujem, že to takto vy myslíte, len upozorňujem na to, že ten zákon je zlý a je nešťastný a môže spôsobiť konkrétne problémy, ktoré sme uviedli. My sme sa vlastne s Jozefom o tom rozprávali, on to povedal. Ja som pod tým pravidlom nemyslel to, že referendum nie je dobré. Ale otočme to, nech je priazeň zákona v neprospech hazardných hier, ktoré spôsobujú závislosti a tak ďalej, to znamená, nech je priazeň na strane tých, ktorí to nechcú, dajme zákon vyššej sily, ktorý je v Národnej rade, nech obmedzí to, povedzme, môžeme o tom debatovať, tak, že môže byť tá vec len v herniach alebo v tých registrovaných a licencovaných kasínach, a, ak to obec uzná za vhodné a ľudia budú s tým súhlasiť, nech sú aj mimo nej. Ale predpokladám, že tam by ste sa obávali, že ľudia s tým súhlasiť nebudú za takýchto podmienok, ako o tom hovorili aj ostatní, že sa spoliehate na to, že referendum asi neprejde. Čiže toto sú naozaj drahé a nešťastné peniaze. Z ničoho vás neobviňujem, ale tento zákon nie je dobrý.
Kyselica, Lukáš, poslanec NR SR (2022-11-08):
Teraz budeme hlasovať o bodoch 3 a 5 spoločnej správy s odporúčaním gestorského výboru schváliť, avšak upozorňujem, že bol podaný pozmeňujúci návrh, ktorý rieši túto problematiku komplexnejším spôsobom.
Bugár, Béla, podpredseda NR SR (2019-12-04):
Ďakujem. Otváram rozpravu. Do rozpravy som dostal jedinú písomnú prihlášku pána poslanca Dostála za klub SaS. Nech sa páči, máte slovo.
Laurenčík, Milan, podpredseda NR SR (2020-07-09):
Pán poslanec, máte možnosť položiť doplňujúcu otázku v rozsahu dvoch minút.
Lengvarský, Vladimír, minister zdravotníctva SR (2021-06-24):
Súkromné laboratóriá si nemajú dôvod účtovať za AG test.
P. Paška, predseda NR SR: (2008-07-03):
(Hlasovanie.) 132 prítomných, 107 za, 23 sa zdržalo, 2 nehlasovali. Tento návrh sme schválili.
Maďarič, Marek, poslanec NR SR (2011-03-31):
Pán podpredseda Hrušovský, nepochybne je pekné a užitočné dívať sa do minulosti, ako ste to urobili, ale je veľmi dôležité vedieť aj sledovať súčasnosť a dokázať ju presne čítať. Včera Viktor Orban potvrdil rozhodnutie Maďarska prideliť zahraničným Maďarom volebné právo. Čo je jasný nástroj na zmocňovanie sa občanov susedných štátov, to znamená, aj občanov Slovenskej republiky. A do tohto strategického cieľa orbanovskej politiky veľmi jasne zapadá aj dnes prejednávaný zákon o jazykoch menšín. Pretože on na jednej strane posilňuje uzatváranie maďarskej menšiny do jazykového geta a súčasne posilňuje aj odtŕhanie sa tejto menšiny od Slovenskej republiky. Je to veľmi vážne, pán podpredseda Hrušovský, táto súvislosť a veľmi ľahkovážne v KDH narábate s podporou tohto zákona, ako to pred pár minútami predviedol aj pán poslanec Brocka tu v pléne. Vy ste sa tak rečnícky opýtali, že hádam KDH nikto nemôže podozrievať zo zrady národných záujmov. Ja vám poviem, že ja vás z toho obviním veľmi zodpovedne, ak podporíte tento zákon. Pretože vy ste vlastenci v takom prípade len na papieri, ale v skutočnosti budete spojenci Viktora Orbana. (Potlesk.)
Hrnčiar, Andrej, podpredseda NR SR (2019-09-12):
Prosím, prezentujme sa a hlasujme. (Reakcie z pléna.)
Figeľ, Ján, podpredseda NR SR (2012-10-26):
Ďakujem pekne. Posledným prihláseným do rozpravy ústne je pán poslanec Viskupič, týmto mu dávam slovo.
Blanár, Juraj, podpredseda NR SR (2022-03-16):
Posledná faktická poznámka pán poslanec Kučera. Nech sa páči.
Hort, Milan, podpredseda NR SR (2011-03-24):
Ďakujem pekne pán podpredseda. Teraz vás prosím, aby ste v limite 15 minút odpovedali na otázky adresované predsedníčke vlády podľa vyžrebovaného poradia. Prvá je od poslanca Ľubomíra Želiezku, ten ale v sále sa nenachádza. Budeme pokračovať otázkou č. 2, to je otázka, ktorú položil pán poslanec Richard Oravec. A znie: „Pani premiérka, ako vnímate mimoriadne zasadnutie Európskej rady z 11. 3. 2011?“ Nech sa páči.
Zajac, Pavol, poslanec NR SR (2014-02-11):
Ďakujem pekne všetkým trom, ktorí na mňa reagovali. Pán kolega Kuffa, naozaj je to v tom, že nie štát by mal mať snahu nájsť prácu 180-tisíc ľuďom, ale systémovo to nastaviť tak, ako to navrhovatelia navrhujú, aby ten človek vedel, že keď ja teda si nenájdem na 32 hodín prácu a dajte mi možnosť, aby som mohol ísť aj do lesa povedať, že tam pôjdem vyčistiť, alebo na povodie, alebo, nebojím sa povedať, aj ku súkromníkovi niekde odrobiť, tak on bude vedieť, že nedostane tú dávku v hmotnej núdzi. Tak to treba nastaviť. Nie že 840 koordinátorov. Tých 840 koordinátorov nebude vládať obchádzať tieto jednotlivé obce. Ja sa občas smejem, či im kúpia osobné autá nové. Ako to budú obchádzať? V našom okrese je 73 obcí napríklad. Ako to tí koordinátori budú zvládať obchádzať? No viete, ako to bude? Budú chodiť a administratívne to budú len kontrolovať a tí ľudia budú chodiť a podpisovať sa. Lebo čo je podstatné, a to som zabudol vo svojom vystúpení povedať, my dostávame starostov do veľmi nepríjemnej situácie. Starostovia tam, kde má veľké množstvo týchto ľudí, tak z časti tých ľudí by našiel prácu. No ale on časti ľudí povie, že musíš odpracovať, aby si dostal dávku v hmotnej núdzi, a ďalším povie, nemám pre teba prácu a dostane bez odpracovávania. Viete, čo mu povedia tí, ktorým nájde prácu? No budú sa s ním strašne hádať. A na jeseň ho majú prísť voliť. My dostávame do veľmi nepríjemnej situácie starostov. A preto sa štát takto chce zbaviť tejto povinnosti.
Sulík, Richard, predseda NR SR (2011-06-02):
Prosím, hlasujte teraz. (Hlasovanie.) Prítomných 146 poslancov, hlasovalo 76 za, 5 proti, 65 sa zdržalo. Tieto spoločné body 7, 14, 19 sme schválili.
Pčolinský, Peter, poslanec NR SR (2021-02-05):
Ďakujem pekne. Pár poznámok. Pán kolega Blaha, sú tu spomínané veci, že bol zmenený zákon. Ja len vám pripomeniem, že vy ste chceli meniť ústavu, aby pán Fico mohol ísť na Ústavný súd. To je jedna vec. Druhá vec. Je tu spomínaná previerka NBÚ. Chcem vám pripomenúť, že výbor na kontrolu NBÚ jednohlasne odhlasoval, že previerka je v poriadku vrátane tvojho kolegu pána Richtera. Poďme ďalej. Politik. Pán Lipšic je štyri roky mimo politiky. Pán doktor Fico, tvoj predseda, bol aktívny politik, ktorý kandidoval na ústavnú funkciu. Ja si spomínam, keď ste tu mali siahodlhé rozpravy a uvádzali príklady zo zahraničia, ako aktívni politici môžu kandidovať na rôzne funkcie a tak ďalej. Ste hrozní farizeji! Stíhať Krajniaka a Lipšica, už ste to, chlapci, raz skúšali. Nevyšlo. A na záver. Toto nie sú fakty z vašej strany. To je strach. Nič iné len strach. A vy viete, že my vieme.
Vančo, Branislav, poslanec NR SR (2024-01-23):
Ďakujem za slovo, pán predsedajúci. Ďakujem ti, Bea, za tvoje vystúpenie, že si poukázala aj vďaka tvojej priamej skúsenosti z Európskeho parlamentu, ako, ako to funguje v prípade, že nejakej krajine hrozí infringement. A je veľmi dobré to počuť naozaj z prvej ruky od človeka, ktorý, ktorý tam pracoval a vie, ako to funguje. Pretože áno, tento argument, ktorý vláda používa, sa môže zdať relevantný na prvé pozretie, ale, ale v skutočnosti je to opäť falošný argument a ja som rád, že si to popísala, ako, ako to funguje, že naozaj mohli to urobiť úplne iným spôsobom. Ale pravda je, že sa im to hodilo do tejto situácie, keď potrebujú pretlačiť tento takzvaný smrtiaci mix pre spravodlivosť a vlastne tie transpozície slúžia iba ako dymová clona pre presadenie skrátenia premlčacích dôb, skrátenia alebo teda zníženia sadzieb za trestné činy, zrušenie Úradu špeciálnej prokuratúry alebo na to, aby presadili, aby sa mohli používať v prospech obžalovaných aj nezákonné dôkazy a nie však v neprospech, čo je úplne v rozpore s princípmi právneho štátu, a ďalších iks vecí, ktorým, ktorými sa potom oveľa ľahšie, s ktorými sa oveľa potom ľahšie bude sabotovať, budú sabotovať konkrétne, konkrétne trestné konania, ktoré, ktoré bežia a sú aj na súde. Ďakujem ti ešte, ešte veľmi pekne ešte raz. Ďakujem. Vďaka, Bea.
Hrnčiar, Andrej, podpredseda NR SR (2019-05-13):
Pán poslanec Dostál.
Dostál, Ondrej, poslanec NR SR (2022-03-15):
Ďakujem obom kolegom za reakciu. Pán poslanec Richter, povedali ste, že som sa snažil, veľmi snažil, ale nepresvedčil som vás, tak priznávam, že nemal som ambíciu presvedčiť vás, keďže viem, že máte na túto tému úplne opačný pohľad ako ja. Chcel som len pomenovať dôvody, pre ktoré podporil som návrh zákona a budem hlasovať za návrh zákona. Urobil som to preto, lebo to považujem za korektné voči pani prezidentke, ktorá vrátila zákon s pripomienkami, a nakoniec aj korektné voči opozícii, ktorá, ktorá vystúpila s tým, že v tejto veci, veci súhlasí s pani prezidentkou. V súčasnosti ministerstvo spravodlivosti nie je garantom Legislatívnej rady vlády, toto, myslím, spadá pod pána podpredsedu vlády pre legislatívu Holého, čiže máme to trochu inak podelené, ale to nie je podstatné. Samozrejme, že Legislatívna rada vlády má nejaký názor, ale toto je vecná otázka, toto nie je čisto legislatívna otázka. Častokrát napríklad Legislatívna rada vlády alebo vládna legislatíva má aj iný názor ako odbor legislatívy a aproximácie práva Kancelárie Národnej rady na niektoré legislatívne otázky a potom je na nás poslancoch, aby sme sa rozhodli, či sa prikloníme v nejakej konkrétnej veci k názoru vládnej legislatívy alebo parlamentnej legislatívy. Ale opakujem, toto je vecná otázka, to nie je legislatívnotechnická otázka. Pán poslanec Kočiš, socializácia, to neviem, či teda nezužujete motiváciu zamestnávateľov, myslím si, že mnohí zamestnávatelia zamestnávajú osoby so zdravotným postihnutím preto, lebo sú presvedčení, že im prinesú úžitok a že teda tá práca, ktorú pre nich vykonajú, má zmysel a bude mať zmysel. A rovnako neverím tomu, že nie je možné rozhodnúť do 7 pracovných dní – zdôrazňujem – pracovných dní.
Danko, Andrej, predseda NR SR (2019-01-30):
Prosím, prezentujme sa a hlasujme. (Hlasovanie.) Prítomných 142 poslancov, za 77, proti 35, zdržalo sa 30. Konštatujem, že sme návrh schválili.
Figeľ, Ján, podpredseda NR SR (2015-10-30):
Peter Osuský, nech sa páči. Mikrofón.
P. Paška, predseda NR SR: (2010-02-09):
(Hlasovanie.) 134 prítomných, 81 za, 51 proti, 1 sa zdržal, 1 nehlasoval. Nebudeme pokračovať v rokovaní. Pán poslanec Bačík uvedie hlasovanie v prvom čítaní o návrhu pána poslanca Kuruca a Lišku na vydanie zákona č. 346/1990 Zb. o voľbách do orgánov samospráv obcí. Je to tlač 1395.
Šimkovičová, Martina, ministerka kultúry SR (2024-06-13):
Ďakujem, pán poslanec, za doplňujúcu otázku. Áno, samozrejme, toto si uvedomujeme, takže pevne verím, že aj samosprávy dajú nejakých svojich nominantov a z toho sa bude vyberať odborník, ktorý patrí do Fondu na podporu umenia.
Bugár, Béla, podpredseda NR SR (2010-11-03):
Pán poslanec Zelník.
Kollár, Boris, predseda NR SR (2023-03-21):
Prosím, prezentujme sa a hlasujeme. (Hlasovanie.) Prítomných 134, za 70, proti 43, zdržalo sa 19, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Jurinová, Erika, podpredsedníčka NR SR (2015-05-27):
Pán poslanec Bagačka.
Laššáková, Jana, podpredsedníčka NR SR (2013-04-30):
Nech sa páči, pán predseda výboru Šebej.
Karas, Viliam , dočasne poverený minister spravodlivosti SR (2023-03-15):
Dobre, takže ďakujem za slovo. Vážené pani poslankyne, vážení páni poslanci, dovolím si predložiť na rokovanie Národnej rady žiadosť alebo návrh na vyslovenie súhlasu s protokolom, s dodatkovým protokolom k Dohovoru o počítačovej kriminalite, týkajúceho sa trestnoprávneho postihu činov rasovej a xenofóbnej povahy spáchaných prostredníctvom počítačových systémov. Dodatkový protokol k Dohovoru o počítačovej kriminalite ustanovuje právne záväzné normy zamerané na trestnoprávny postih činov rasovej a xenofóbnej povahy spáchaných prostredníctvom počítačových systémov. Ukladá zmluvným stranám prijať legislatívne a iné opatrenia potrebné na to, aby vo svojom vnútroštátnom systéme mohli trestne stíhať konania, akými sú šírenie rasových a xenofóbnych materiálov prostredníctvom počítačových systémov, rasovo a xenofóbne motivované vyhrážanie, rasovo a xenofóbne motivované urážanie, popieranie, hrubé zľahčovanie, schvaľovanie alebo ospravedlňovanie zločinov proti ľudskosti, ako aj napomáhanie a navádzanie na páchanie niektorého z uvedených činov. Materiál sa predkladá rovnako aj s nasledujúcim materiálom, ktorý, ktorý budem predkladať hneď po tomto bode z dôvodu vad... opakovane, z dôvodu vady týkajúcej sa postupnosti realizácie jednotlivých krokov v ratifikačnom procese, ktorá spočíva v tom, že tento aj ďalší protokol, ktorý budem predkladať na schválenie, boli v mene Slovenskej republiky podpísané až potom, čo s nimi Národná rada vyslovila súhlas dňa 28. októbra 2019. Na základe toho vznikli pochybnosti, či Národná rada Slovenskej republiky vyslovila ústavnoprávne relevantný súhlas s dojednanými podpísanými zmluvami, ktorý je podmienkou ich ratifikácie. Po rokovaniach s rezortom zahraničných vecí, európskych záležitostí a kancelárie prezidentky Slovenskej republiky sa ministerstvo spravodlivosti rozhodlo, že je v záujme právnej istoty predložiť oba materiály opakovane do schvaľovacieho procesu. Oba protokoly sú mnohostrannými medzinárodnými zmluvami prezidentskej povahy podľa čl. 7 ods. 4 Ústavy, na vykonanie ktorých je potrebný zákon a ktorý si pred ratifikáciou vyžadujú súhlas Národnej rady. Protokol, ktorým sa mení a dopĺňa Dohovor ochrany jednotlivcov pri automatizovanom spracovaní osobných údajov, navyše obsahuje ustanovenia s priamou úpravou práva alebo povinností fyzických alebo právnických osôb a je tak zmluvou podľa čl. 7 ods. 5 Ústavy Slovenskej republiky, ktorá má prednosť pred zákonmi. Prístup Slovenskej republiky k obom protokolom je v súlade so zahraničnopolitickými a vnútroštátnymi záujmami Slovenskej republiky a aktuálny právny stav umožňuje ratifikáciu oboch protokolov bez potreby prijatia ďalších legislatívnych opatrení. Ďakujem za pozornosť.
Danko, Andrej, podpredseda NR SR (2023-12-13):
Poslanec Galko.
Kolíková, Mária, ministerka spravodlivosti SR (2021-06-24):
Jasné. Ďakujem, ďakujem, pán predsedajúci. Vážený pán poslanec, od roku 2016 do roku 2021, to znamená, že do 23. júna je to 1 007 takýchto zariadení, ktoré boli použité počas monitoringu v probácii, to znamená bez väzenstva osôb. Takýto prehľad po jednotlivých rokoch, keď si pozrieme, v roku 2016: 37, 2017: 60, 2018: 108, 2019: 299, 2020: 328, do polovičky teda tohto roka je to 175. Ukazuje, že napriek pandémii využitie týchto zariadení je stále vyššie, a dokonca aj v porovnávaní s predchádzajúcim rokom. Samozrejme, využitie týchto zariadení je limitované podmienkami pre činnosť probačných a mediačných úradníkov, ktorí kontrolu takýchto zariadení zabezpečujú, čo v ob... práve v období pandémie je zložitejšie. Prostredie probácie v ostatných rokoch narazilo na limity z hľadiska personálneho a technického zabezpečenia, čo je aktuálne predmetom analyzovania a prípravy vhodnej alternatívy systémovej organizácie tejto činnosti. Ministerstvo spravodlivosti iniciovalo novelizáciu zákonov, ktoré rozšírili možnosti súdov pri využívaní takýchto zariadení, a to napríklad novelou zákona, ktorá, z roku 2018, z roku 2000, ďalej v roku 2019, odkedy vlastne táto novela bola účinná od 1. januára, je to novela zákona o probačných a mediačných úradníkoch. Tá vlastne dala väčšie možnosti, osobitne dáva možnosť riaditeľovi príslušného ústavu na výkon trestu odňatia slobody rozhodnúť o podmienečnom prepustení osoby odsúdenej za spáchanie zločinu už po výkone polovici trestu odňatia slobody. Sú to, ja by som povedala, že v tomto momente asi to rozšírenie tých možností je naozaj vo veľkej miere využité. Samozrejme, keď sa bude robiť teraz novela ďalšia Trestného poriadku, prichádza do úvahy s ohľadom na to, ako budú prípadne nastavené inak, pardon, nie Trestného poriadku, ale Trestného zákona, budú inak nastavené aj sadzby za jednotlivé trestné činy, s ohľadom na to je tu zase nová možnosť aj pre využitie takýchto náhrad pri výkone trestu odňatia slobody. Ja si myslím, že asi to, čo som mohla vám povedať, kľúčové som povedala. Asi ešte na záver by som povedala, že, samozrejme, že pokračujeme v príprave aj ďalších legislatívnych zmien, ktoré vytvoria priestor pre tzv. intenzívne využitie prvkov restoratívnej justície, lebo to je práve to, čo súvisí s takýmito zariadeniami. Neviem, či som v plnosti odpovedala na vašu otázku.
Blaha, Ľuboš, podpredseda NR SR (2023-12-12):
Pán poslanec Igor Matovič.
Hrnčiar, Andrej, podpredseda NR SR (2019-05-16):
Takže vítam vás, pán predseda vlády, a zároveň vás žiadam, aby ste oznámili, kto z členov vlády bude odpovedať na otázky za neprítomných členov vlády.
Mizík, Stanislav, poslanec NR SR (2018-03-13):
Ďakujem za slovo. Pani poslankyňa, povedali ste, že zákon ako taký vítate. Ja by som takým vítačom nebol. Už minule v prvom čítaní som to podrobne rozviedol. Rozviedol som tú bezbrehú lumpovačku pri podnikoch pani Tomanovej. Minulé sociálne podniky rozkradli ľudia napojení na vládne špičky a jeden dokonca napojený na bývalú opozíciu. Bol to Arvik v Bardejove. Mám taký dojem, že všetky štandardné strany majú ľudí, čo majú priam predpoklady na lumpovanie. Som silný skeptik, dokonca by som povedal, v tomto som neveriaci Tomáš. Ďakujem.
Pellegrini, Peter, podpredseda NR SR (2020-05-19):
Vážené panie poslankyne, vážení páni poslanci, otváram piaty rokovací deň 7. schôdze Národnej rady Slovenskej republiky. Na dnešnom rokovaní o ospravedlnenie požiadal pán poslanec Robert Fico, Filip Kuffa, Tomáš Šudík a Erik Tomáš. Ešte pred tým, ako budeme pokračovať v prerušenej rozprave, mi dovoľte vás informovať, že pán predseda výboru Čekovský ma požiadal, aby som predložil návrh, aby sme bod č. 20, správu o stave vysielania v Slovenskej republike a činnosti Rady pre vysielanie a retransmisiu za rok 2019, presunuli dnes na štrnástu. Je všeobecný súhlas? (Súhlasná reakcia pléna.) 	Áno, ďakujem veľmi pekne. Preto o bode pani predsedníčky Danielovej budeme rokovať dnes o štrnástej. Budeme teda pokračovať v prerušenej rozprave o Správe o činnosti komisára pre osoby so zdravotným postihnutím za rok 2019 (tlač 22). Poprosím pani komisárku pre osoby so zdravotným postihnutím Zuzanu Stavrovskú, aby vošla do rokovacej sály a zaujala miesto určené pre navrhovateľov. A zároveň prosím aj spoločnú spravodajkyňu z výboru pre ľudské práva a národnostné menšiny pani poslankyňu Evu Hudecovú takisto, aby zaujala miesto; dobrý deň, pani komisárka; aby zaujala miesto určené pre spravodajcov. A teraz už dávam slovo ďalšiemu v poradí z ústne prihlásených rečníkov do rozpravy, ktorým je pán poslanec Dominik Drdul, ktorý, samozrejme, tak ako sme sa dohodli, vystúpi z vlastného miesta. Nech sa páči, pán poslanec. Pán poslanec vystupuje z vlastného miesta, tak poprosím. Áno, nech sa páči. Už. Nech sa páči.
Šeliga, Juraj, podpredseda NR SR (2020-05-14):
Ďakujem pekne. Keďže to boli všetci prihlásení poslanci aj písomne, aj ústne, ktorí mali záujem vystúpiť v rozprave, vyhlasujem rozpravu za skončenú. Chcem ešte povedať, že v zmysle rokovacieho poriadku v súvislosti s tým, čo povedala pani poslankyňa Zemanová, keďže nebol ten pozmeňujúci návrh, pardon, procedurálny návrh doručený písomne, nedám o ňom hlasovať, pretože to isté sa stalo včera v súvislosti s pánom poslancom Kuffom, ktorý takisto podal návrh, ktorý nepozná rokovací poriadok v zmysle § 83, teda nie je to návrh vrátiť návrh zákona na dopracovanie, odložiť rokovanie o ňom alebo nepokračovať v rokovaní o ňom. To znamená, v takomto prípade musí byť doručený procedurálny návrh písomne. Hovorím to preto, aby bolo úplne jasné, že pravidlá platia pre všetkých rovnako. Zároveň v zmysle rokovacieho poriadku, ak je záujem odložiť rokovanie, pardon, ak je záujem odložiť hlasovanie, to môže urobiť jedine pani spravodajkyňa a je to plne v jej dispozícii. Ďakujem. Teraz pýtam sa, chce k rozprave zaujať stanovisko pán podpredseda? Nie. Pani spravodajkyňa? Nie. Ďakujem. prerušujem rokovanie o tomto bode programu. Budeme pokračovať, budeme pokračovať v prerušenej rozprave o Správe o činnosti pani komisárky pre deti za rok 2019, je to tlač č. 19. Poprosím pani komisárku Tomanovú, aby zaujala určené miesto pre navrhovateľov, rovnako pani poslankyňu Vaňovú. A kým prídu, chcem povedať, že jedinou písomne prihlásenou rečníčkou do rozpravy je pani poslankyňa Hatráková, ktorá vystúpi v rozprave, a potom bude možnosť prihlásiť sa do rozpravy ústne. Ale priznám sa, že neviem, či tu je pani komisárka Tomanová. Môžte ju, prosím, niekto zavolať? (Reakcia z pléna.) Aha, no dobre. Takže vyhlasujem 5 minút prestávku s tým, že o 17.00 hod. budeme hlasovať. (Reakcia z pléna.) Dobre, takže tri minúty prestávka. (Trojminútová prestávka.) (Po prestávke.)
P. Frešo, poslanec: (2007-03-28):
Slovenská republika je nestálym členom Bezpečnostnej rady OSN, a teda môže o tom pláne hlasovať, aj hlasovať o ňom bude. My navrhujeme, aby ho v súvislosti s tým, čo si tu všetci myslíme odmietla a vy hovoríte o tom, že v zásade ste proti, ale nechcete zaviazať k tomu našu vládu, nechcete, aby tento parlament sa vyjadril tak jasne, aby tu sediaci minister pán Kubiš tomu rozumel. A čo je na tom veľmi smutné, je, že aj vy, aj ja viete, že pán Kubiš podporí tento plán a vy aj ja sedíme tu a stále si hovoríme o tom, ako keby sme si nerozumeli, ako by sme boli v takej situácii, že vlastne to je problém, že podporujeme Srbov, že sme proti samostatnosti Kosova. Nie. Pravda je taká, že ja budem hlasovať za to, aby sme Ahtisaariho plán nepodporili a práve tak, že vy budete hlasovať za to, aby ten plán sme koniec koncov podporili. A na tom nič nezmenia žiadne reči o čiernom Petrovi, žiadne exkurzy do histórie, to je holá realita. Ďakujem pekne.
Spišiak, Jaroslav, poslanec NR SR (2023-12-18):
Ďakujem za slovo. Pán poslanec Gábor Grendel, veľmi-veľmi správne vystihol, že o čo tu v podstate ide v tomto skrátenom legislatívnom konaní. Ide o to, aby politická moc získala kontrolu nad štátnymi inštitúciami, ktoré majú byť apolitické, nezávislé. No a plus ešte že vytvoriť jedno ministerstvo naviac. Čiže toto je dôležitejšie pre koalíciu ako štátny rozpočet. Koalícia nás vyzýva, aby sme prestali s kritikou a argumentáciou proti tomuto zákonu, o ktorý tu ide, ale my nemôžme prestať. My sústavne nachádzame či vecné, či legislatívne problémy, prekážky, ktoré znefunkčnia alebo zdiskreditujú Slovenskú republiku reputačne, hospodársky, zo všetkých uhlov pohľadu. Jednoducho my to musíme tu povedať, lebo ak by sme teraz boli ticho, nepovedali nič a nechali vládnu koalíciu, aby si tu schválila tento zákon v skrátenom legislatívnom konaní, čo zrejme aj urobia, nemôžme prijať, vziať na seba zodpovednosť, že sme boli ticho, že sme na to nepoukázali, v budúcnosti. Jednoducho my sme kritizovali, my sme poukazovali na závady, či už legislatívne, alebo aj vecné, a ak naozaj tie následky nastanú také, o akých tu sústavne hovoríme, tak potom to bude čiste len politická zodpovednosť koalície, ktorá si nedala vysvetliť, neprišla sem, neargumentovala, nevysvetlila nám, že prečo tak konajú, ako majú zdôvodnené tie rýchle kroky, ktoré tu sústavne prezentujú, že sú nevyhnutné, lebo vzniknú hospodárske škody obrovského rozsahu alebo budú porušené ľudské práva a slobody. Takže my, nie my, oni budú niesť tú zodpovednosť. Ďakujem.
Ľ. Mušková, poslankyňa: (2002-11-12):
Dovoľte mi, aby som svoje vystúpenie ukončila výzvou k vláde. Vláda Slovenskej republiky by si mala uvedomiť, pán predseda vlády, že najväčšie bohatstvo, ktoré máme, je v mladých ľuďoch a už vôbec by nemala hazardovať s perspektívnym tvorivým potenciálom tejto krajiny. Treba si pripomenúť, že v predchádzajúcom období si vláda v programovom vyhlásení stanovila školstvo ako svoju prioritu a zaviazala sa zvyšovať podiel financovania celého školstva s vytvorením lepších podmienok pre štúdium čo najväčšieho počtu mladých ľudí. Čo síce, žiaľ, nesplnila, no v dnešnom programovom vyhlásení takáto priorita ani neexistuje. Ak chceme ísť do Európskej únie, potom nemôžeme znižovať financie na školstvo. Ak to myslíme s týmto národom vážne, nemôžeme znižovať financie na školstvo, pán predseda vlády. Pri dnešnom demografickom vývoji sa nám celkom ľahko môže stať, že v tomto štáte zostanú po istej dobe už iba ľudia v dôchodkovom veku a široká škála občanov patriacich do sociálnej siete. Po takejto rošáde sa otvorí priestor pre nové osídľovanie vyľudnených priestorov a to, predpokladám, nechce ani táto vláda a opozícia už vôbec nie. Ďakujem vám veľmi pekne za pozornosť. (Potlesk.)
Mihál, Jozef, poslanec NR SR (2014-06-04):
Takže ako sa dá získať šesťtisícová materská za pár stoviek eur poistného? Žena sa zamestná na štvrtinový úväzok vo firme 31. decembra. A budem to hovoriť do budúcnosti. Zamestná sa presne 31. decembra 2014 na štvrtinový úväzok, čiže na dve hodiny denne. Za ten 31. december, je to Silvester, ale za ten 31. december dostane od zamestnávateľa vyplatených 40 eur. Pokračuje jej ďalej zamestnanie, pracovný pomer, v novom roku, v roku 2015. Každý mesiac zarobí okolo 100 eur mesačne. Má štvrtinový úväzok, pripomínam, robí v podstate za niečo málo ako vyššiu minimálnu mzdu. Bude takto pracovať deväť mesiacov až do októbra, keď už ako tehotná pôjde na materskú dovolenku. Bude mať nárok na materskú? Áno, pretože bude mať za sebou vyše deväť mesiacov, 270 dní nemocenského poistenia. Aké bude mať rozhodujúce obdobie pre výpočet materskej? Bude to rok 2014, ten posledný jeden deň, keď zarobila tých 40 eur. Aká bude vtedy výška materského? Denný vymeriavací základ z toho Silvestra 2014 je 40 eur delených jedným dňom, čiže 40 eur. A aká je potom materská? Je 65 % z tých 40 eur na deň. To je približne 26 eur denne, čo je asi 780 plus-mínus eur mesačne. Za osem mesiacov materskej je to vyše 6 000 eur na materskej. Aké boli odvody za ten Silvester? Z tých 40 eur si vyrátajte necelých 50 % aj do zdravotnej poisťovne, aj so zamestnávateľom asi 20 eur a tých ďalších deväť mesiacov z tých 100 eurových zárobkov 47 – 48 eur mesačne, tak nech je to dokopy aj 500 eur. Takže za týchto pár eur poistného získa 6 000 na materskej alebo keby to bola ročná PN-ka, tak je to vyše 7 000 alebo 8 000 na PN-ke. Takto sa dá zneužívať nemocenské poistenie cez povinné nemocenské poistenie zamestnanca. A takéto riešenie tejto diery v nemocenskom poistení v tejto novele nevidím. Namiesto toho chcete siahnuť na dobrovoľné nemocenské poistenie, čím zbytočne naštvete pár tisíc ľudí, ktorí ten systém asi nezneužívajú, ale chcú si jednoducho pre istotu platiť vyššie poistné, aby v prípade nejakej nešťastnej náhody mali vyššie dávky. Takže nemám na to pripravený pozmeňujúci návrh, to sa zase nedá len tak ľavou zadnou. Na to sú na ministerstve, respektíve v Sociálnej poisťovni tímy odborníkov, ktorí, dúfam, v budúcnosti sa budú inšpirovať tým, čo som tu povedal, a zamedzia tomu, aby sa takto dalo zneužívať nemocenské poistenie. Čiže na záver, pán minister, ďakujem vám a pánovi štátnemu tajomníkovi, vašim ľuďom za dobre odvedenú prácu, pokiaľ ide o pripravenosť anuitnej novely v oblasti doživotných dôchodkov, ale myslím si, že je tam čo robiť. A verím, že ešte počas vašej prítomnosti na ministerstve k nejakému ďalšiemu pokroku dôjde. A ak sa tak nestane, ďakujem, že nám ponúknete výbornú kartu do predvolebnej kampane v roku 2016.
Laurenčík, Milan, podpredseda NR SR (2021-12-10):
Ďakujem, na vaše vystúpenie nie sú faktické poznámky.	Teraz vystúpi v rozprave pán poslanec Milan Vetrák a pripraví sa pán poslanec Marián Viskupič. Nech sa páči, pán poslanec Vetrák, máte slovo.
Burian, Jozef, poslanec NR SR (2018-09-12):
Ďakujem pekne, vážený pán predsedajúci. Vážené kolegyne a vážení kolegovia, dovoľte, aby som predložil správu Výboru Národnej rady Slovenskej republiky pre sociálne veci o výsledku, o výsledku prerokovania návrhu na odvolanie a voľbu zástupcu navrhovaného reprezentatívnymi združeniami zamestnávateľov do Dozornej rady Sociálnej poisťovne. Výbor Národnej rady sociálnej, Slovenskej republiky pre sociálne veci súhlasil s návrhom na odvolanie a voľbu zástupcu navrhnutého reprezentatívnymi združeniami zamestnávateľov do Dozornej rady. 1. Výbor navrhuje odvolať Branislava Masára, zástupcu reprezentatívneho združenia zamestnávateľov, z Dozornej rady Sociálnej poisťovne; 2. zvoliť Ota Nevického za zástupcu reprezentatívneho združenia zamestnávateľov do Dozornej rady Sociálnej poisťovne na funkčné obdobie, ktoré začne plynúť odo dňa zvolenia na schôdzi Národnej rady Slovenskej republiky. Výbor ďalej odporúča vykonať voľbu verejným hlasovaním použitím technického zariadenia podľa ustanovenia zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky. Výbor ma zároveň poveril, aby som informoval Národnú radu Slovenskej republiky o výsledku prerokovania návrhu vo Výbore Národnej rady Slovenskej republiky pre sociálne veci. Ďakujem pekne za pozornosť. Poprosím, otvorte rozpravu.
Krúpa, Juraj, poslanec NR SR (2022-06-21):
Ďakujem veľmi pekne, vážený pán predseda. Prosím, dajte hlasovať o tom, že Národná rada schvaľuje dlhodobý plán rozvoja rezortu ministerstva obrany s výhľadom do roku 2035.
Figeľ, Ján, podpredseda NR SR (2014-10-29):
Ďakujem pekne aj ja. Pán spravodajca, chcete sa vyjadriť? Nie je tomu tak. Ďakujem. Prerušujem rokovanie o tomto bode programu a zároveň vyhlasujem záver dnešného rokovacieho dňa. Prajem všetkým príjemný, pekný večer. Dovidenia zajtra. (Prerušenie rokovania o 19.06 hodine.)
Figeľ, Ján, podpredseda NR SR (2014-05-16):
Ďakujem pekne spoločnému spravodajcovi. Prerušujem rokovanie o tomto bode programu. A teraz budeme pokračovať v prerušenej rozprave v prvom čítaní o vládnom návrhu zákona o sociálnej práci. Je to tlač 975. Prosím teraz pána ministra práce, sociálnych vecí a rodiny Jána Richtera, aby zaujal miesto určené pre navrhovateľov, a pani spravodajkyňu z výboru pre sociálne veci, pani poslankyňu Janu Vaľovú, aby podobne zaujala miesto určené pre spravodajcov. Do rozpravy je ešte ústne prihlásený pán poslanec Viliam Novotný, ktorému týmto udeľujem slovo. Nech sa páči. (Pokračovanie v rozprave o vládnom návrhu zákona o sociálnej práci a o podmienkach výkonu niektorých odborných činností v oblasti sociálnych vecí a rodiny a o zmene a doplnení niektorých zákonov , tlač 975.)
Blanár, Juraj, podpredseda NR SR (2022-09-27):
Ďakujem, pán poslanec. Neboli to tri slová, ale napočítal som 94. Bolo to fajn. Na vaše vystúpenie nebola žiadne, žiadna reakcia. Ale dobre, ja, bolo to fajn. Takže vyhlasujem všeobecnú rozpravu za uzavretú. Pán navrhovateľ, záverečné slovo? Nie. Pán spravodajca? Nech sa páči.
P. Hrušovský, predseda NR SR: (2005-02-08):
(Hlasovanie.) 137 prítomných, 125 za, 11 sa zdržalo, 1 nehlasoval. Schválili sme uvedený bod zo spoločnej správy. Tým sme odhlasovali všetky body zo spoločnej správy. Teraz pristúpime k hlasovaniu o pozmeňujúcich návrhoch, ktoré poslanci podali v rozprave. Máte ich, páni poslanci, predložené a zoradené v tlači, ktorú sme rozdali každému poslancovi. Ako o prvom návrhu budeme hlasovať o návrhu pána poslanca Fica. M. Abelovský, poslanec: Najprv budeme hlasovať o bode 1, teda o formulácii krajnej núdze.
J. Richter, poslanec: (2008-02-13):
Pán predseda, prosím, pristúpme k hlasovaniu o pozmeňujúcom návrhu z rozpravy pána poslanca Kovarčíka. Prosím, dajte hlasovať.
Jahnátek, Ľubomír, minister pôdohospodárstva a rozvoja vidieka SR (2014-06-05):
Ďakujem pekne za otázku, vážený pán poslanec. Dňa 12. marca 2014 kolégium komisárov v nadväznosti na politické rozhodnutie Európskej rady zo dňa 6. marca 2014 schválilo návrh nariadenia Európskeho parlamentu a Rady o znížení a odstránení cien, respektíve zavedení colných kvót na produkty pôvodom z Ukrajiny, tzv. autonómne colné preferencie pre Ukrajinu. Ide o súčasť podporného balíka pre Ukrajinu s cieľom ekonomickej stabilizácie Ukrajiny. Tieto autonómne colné preferencie spočívajúce v znížení a odstránení cien v hodnote približne 500 mil. eur ročne na dovoz z Ukrajiny do Európskej únie budú poskytnuté na dobu určitú do 1. novembra 2014, kedy by sa mali tieto preferencie nahradiť štandardnou dohodou o voľnom obchode medzi Európskou úniou a Ukrajinou. Zoznam produktov a miera ponúkanej liberalizácie vychádza zo vzájomnej dohody. Ide o jednostranný krok Európskej únie politického charakteru, ktorý má podporiť ekonomiku Ukrajinu v tomto pre ňu ťažkom období. Pri poľnohospodárskych komoditách poskytne Európska únia preferencie pre 82,2 percenta ukrajinského vývozu, pre ostatné aj pre Slovenskú republiku citlivejšie produkty vrátane obilia je poskytnutá len čiastočná liberalizácia prostredníctvom colných kvót. Ich výška vychádza z tradičného importu z Ukrajiny do Európskej únie. V tejto súvislosti treba zdôrazniť, že tieto colné kvóty platia pre celú Európsku úniu. V rámci colných kvót bude odstránené clo, na dovozy nad kvótu sa bude aplikovať zmluvné clo Európskej únie. Dovoz obilia v rámci tohto opatrenia však bude naďalej podliehať platným fytosanitárnym pravidlám Európskej únie. Schválené colné kvóty a ostatné preferencie voči Ukrajine boli publikované v Úradnom vestníku Európskej únie č. 118 dňa 22. apríla 2014 pod č. 374/2014 a vstúpili do platnosti nasledujúci deň, 23. apríla 2014. Slovenská republika rovnako ako ostatné členské štáty Európskej únie nemôže poskytnúť domácim výrobcom opatrenia na čiastočnú kompenzáciu tohto politického opatrenia Európskej únie. Na druhej strane treba uviesť, že pri prijímaní opatrenia voči importom agrárnych komodít z Ukrajiny sme si vyhradili možnosť pozastavenia platnosti autonómnych colných opatrení voči Ukrajine v prípade nadnarušenia trhov Európskej únie a poškodenia domácich agrárnych výrobcov Európskej únie. Priamo v tomto nariadení sa v čl. 5 rieši problematika ochrany vnútorného trhu Európskej únie. Podľa tohto článku ak dovoz určitého výrobku pôvodom z Ukrajiny, ktorý je predmetom týchto preferencií, spôsobuje alebo hrozí, že spôsobí vážne ťažkosti výrobcom podobným alebo priamo konkurenčných výrobkov v Európskej únii, môže Európska komisia na takýto dovoz opätovne zaviesť bežné clo Európskej únie. Ďakujem, skončil som.
Žiak, Miroslav, poslanec NR SR (2021-04-01):
Pán poslanec Viskupič, tykáme si, čo tu budem sa hrať, nerozumiem tomu vystúpeniu, bolo to zabitých desať minút, nerozumiem, čo si tým chcel povedať, bol to nejaký zmes čísel, dát, pointa utekala. A myslím si, že keby si bol nastrčený opozičný troll, tak by si to nerobil inak. To je celé.
Ďuriš Nicholsonová, Lucia, podpredsedníčka NR SR (2017-03-24):
Pani poslankyňa Remišová, nech sa páči.
Hrnčiar, Andrej, podpredseda NR SR (2019-03-26):
Ďakujem. Takže prerušujem rokovanie o tomto bode programu. Vyhlasujem 10-minútovú prestávku a budeme pokračovať hlasovaním. (Reakcia z pléna.) Aby sa stihli dostaviť poslanci do rokovacej sály. (Prestávka.) (Po prestávke.)
Šimečka, Michal, podpredseda NR SR (2024-02-13):
Ďakujem veľmi pekne. Dávam slovo spoločnému spravodajcovi z výboru pre hospodárske záležitosti poslancovi Šimkovi, aby informoval Národnú radu o výsledkoch rokovania výborov o tomto návrhu zákona a aby odôvodnil návrh a stanovisko gestorského výboru.